คือหนูมีประจำเดือนค่ะ แต่รอบนี้มาก่อนกำหนด และไหลออกมาเป็นสีน้ำตาลเลยค่ะไม่ใช่สีแดง ไหลเหมือนประจำเดือนปรกติแต่เป็นสีน้ำตาลตลอดและหลายวันด้วยค่ะ ปวดท้องตลอดเวลาค่ะ มีอาการเสี่ยงเป็นอะไรไหมค่ะ
สวัสดีค่ะ ประจำเดือนที่มาก่อน 22 วันนับจากครั้งก่อน อาจเป็นเลือดที่เกิดจากสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยหากไม่ใช่เลือดประจำเดือน ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์